Diari Oficial de la Generalitat Valenciana


Sumari del DOGV 4149, del 17-12-2001 (2001/12109)

ORDRE de 29 de novembre de 2001, de la Conselleria d'Agricultura, Pesca i Alimentació, per la qual es concedeixen subvencions a entitats, empreses professionals i persones físiques, comerciants o empresaris agrícoles o mercantils relacionats amb la producció i comercialització, per la seua col·laboració amb la Direcció General de Relacions Agràries amb la Unió Europea de la Conselleria d'Agricultura, Pesca i Alimentació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4149

Data del DOGV
:   17-12-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/12109


Data del document
:   29-11-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * ajuda pública
    * estadística agrària
    * ajuda a l'agricultura
    * producció agrícola
    * explotació agrària
    * suport econòmic
    * indústria agroalimentària

ORDRE de 29 de novembre de 2001, de la Conselleria d'Agricultura, Pesca i Alimentació, per la qual es concedeixen subvencions a entitats, empreses professionals i persones físiques, comerciants o empresaris agrícoles o mercantils relacionats amb la producció i comercialització, per la seua col·laboració amb la Direcció General de Relacions Agràries amb la Unió Europea de la Conselleria d'Agricultura, Pesca i Alimentació. [2001/F12064]
  
Cal disposar d'una àmplia informació de dades estadístiques (superfícies, produccions, preus, etc.), com també d'una informació actual i permanent de les situacions dels cultius, la ramaderia, etc. per a l'elaboració de les anàlisis estadístiques en què es basa bona part de les directrius i decisions que pren la Conselleria de Agricultura, Pesca i Alimentació.
  
Per això, es considera oportú concedir ajudes a aquelles entitats, empreses, professionals i qualsevol persona física relacionats amb la producció i comercialització agroalimentària que col·laboren amb la Direcció General de Relacions Agràries amb la Unió Europea facilitant-ne dades.
  
D'acord amb això, i fent ús de les facultats que tinc atribuïdes,
  
ORDENE
  
Article 1
  
La Direcció General de Relacions Agràries amb la Unió Europea podrà subvencionar, durant l'exercici econòmic de l'any 2002, aquelles entitats, empreses, professionals i persones físiques, comerciants o empresaris agrícoles o mercantils relacionats amb la producció i comercialització en el sector agroalimentari que es comprometen a facilitar informació sobre dades estadístiques, comptables, de preus i de conjuntura sobre el sector agroalimentari.
  
Article 1
  
A fi de compensar els treballs i les despeses produïdes per la col·laboració, i dins de les consignacions que per a aquestes finalitats figuren en els pressupostos generals de la Generalitat Valenciana, s'autoritza la Direcció General de Relacions Agràries amb la Unió Europea a concedir subvencions per unitat col·laboradora, fins a un màxim de 750.000 pessetes (4.507,59 euros) per any i treball, segons el volum, la complexitat, la dedicació i la durada, d'acord amb els conceptes següents:
  
Concepte Màxim mensual
  
Preus agraris 901,52 euros (150.000 pessetes)
  
Conjuntura 601,01 euros (100.000 pessetes)
  
Aforaments cultius:
  
- Tècnics 2.103,54 euros (350.000 pessetes)
  
- Pràctics 1.502, 53 euros (250.000 pessetes)
  
Seguiment
  
estadístic 1.803,04 euros (300.000 pessetes)
  
Superfície i
  
produccions 1.803,04 euros (300.000 pessetes)
  
Marcs d'àrea 1.803,04 euros (300.000 pessetes)
  
Aquestes quantitats podran disminuir-se fins al 50% en els casos que la informació faça referència a un únic cultiu o que el treball no ocupe la totalitat del període de col·laboració.
  
Article 3
  
D'acord amb el que es disposa en l'Ordre de 30 de maig de 1996, de la Conselleria d'Economia i Hisenda, sobre la manera d'acreditar per part dels beneficiaris de subvencions l'exigència prevista en l'article 47.7 del Text Refós de la Llei d'Hisenda Pública de la Generalitat Valenciana, els beneficiaris de subvencions a càrrec dels pressupostos de la Generalitat Valenciana estan obligats a acreditar que es troben al corrent de les seues obligacions tributàries i de la Seguretat Social, en el moment en què acabe el termini de presentació de sol·licituds i de la manera establida en els articles 7, 8 i 9 del Reial Decret 390/1996, d'1 de març.
  
En queden exonerades les línies de subvenció que se citen en l'annex de la Resolució de 8 de juliol de 1998, de la Conselleria d'Economia, Hisenda i Administració Pública, per la qual es fa pública la relació de disposicions en matèria d'agricultura que s'entenen equiparades a l'efecte de l'article 3.7 de l'Ordre de 30 de maig de 1996, de la Conselleria d'Economia i Hisenda. Segons aquesta mateixa resolució, les exoneracions no seran d'aplicació quan el beneficiari de l'ajuda siga una persona jurídica ni quan l'import total de l'ajuda concedida a un beneficiari, persona física o jurídica supere els cinc milions (5.000.000) de pessetes.
  
Article 4
  
Les sol·licituds es presentaran, segons el model, a la Conselleria d'Agricultura, Pesca i Alimentació o en qualsevol dels llocs previstos en l'article 38 de la Llei de Règim Jurídic de les Administracions Públiques i del Procediment Administratiu Comú, com a mínim amb 15 dies d'antelació respecte de l'inici del període de col·laboració, el qual podrà començar el dia 1 de cada mes.
  
Article 5
  
En el termini de 15 dies comptadors a partir de la data d'acabament del termini de presentació, el Servei d'Estudis Agraris i Comunitaris elevarà a la consellera d'Agricultura, Pesca i Alimentació la proposta de resolució, la qual resoldrà en el termini d'un mes des de la data de la proposta.
  
Transcorreguts tres mesos comptadors des del dia d'acabament del termini de presentació de sol·licituds sense que s'haja dictat resolució expressa, s'entendrà desestimada la sol·licitud.
  
Article 6
  
Les subvencions es concediran a càrrec de l'aplicació pressupostària 23.36.178.09.4, línia 3302, dels pressupostos generals de la Generalitat Valenciana per a l'any 2002.
  
L'import global màxim, per a l'any 2002, d'acord amb el projecte de llei de pressupostos per a l'exercici esmentat remés pel Govern Valencià a les Corts, serà de 330.560 euros.
  
Segons es disposa en l'Ordre de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa, la concessió de les subvencions estarà condicionada a l'existència en els pressupostos de l'any 2002 de crèdit adequat i suficient per a aquesta finalitat.
  
Així mateix, segons l'ordre esmentada, tots els actes dictats s'entendran condicionats al fet que, en dictar-se la resolució de concessió, subsistisquen les mateixes circumstàncies de fet i de dret existents en el moment en què es van produir aquells actes.
  
Article 7
  
El lliurament de la subvenció estarà condicionat a l'acceptació, després de la comprovació prèvia, de les dades facilitades. El pagament s'efectuarà una vegada acabada la col·laboració.
  
Article 8
  
Els criteris per seleccionar els col·laboradors són els següents:
  
1. Es donarà preferència a les cooperatives i societats agràries de transformació.
  
2. Haver realitzat el mateix treball amb anterioritat.
  
3. Realitzar la seua activitat professional a la comarca.
  
4. Estar directament relacionat amb el sector del qual cal informació.
  
Article 9
  
La informació estadística i comptable subministrada tindrà el caràcter de secret estadístic i estarà sotmesa a les prescripcions de la Llei de la Funció Estadística Pública, de 9 de maig de 1989, i de la Llei de la Generalitat Valenciana d'Estadística de la Comunitat Valenciana, de 7 de juny de 1990.
  
Les dades estadístiques subministrades per les entitats col·laboradores només podran publicar-se i facilitar-se en forma numèrica, sense cap referència de caràcter individual.
  
Disposicions finals
  
Primera
  
S'autoritza la Direcció General de Relacions Agràries amb la Unió Europea a establir les normes necessàries per al millor compliment d'aquesta ordre.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 29 de novembre de 2001
  
La consellera d'Agricultura, Pesca i Alimentació,